Na temelju članka 24. TKU za službenike i namještenike u javnim službama ( NN br. 128/2017. ), ravnatelj Doma za starije osobe Trnje, Zagreb, Poljička ulica 12, raspisuje

N A T J E Č A J

za radno mjesto

1. ČISTAČICA m/ž - 1 izvršitelj na neodređeno vrijeme

Stručni uvjeti:

* NSS, osnovna škola
* Probni rad: 1 mjesec
1. VIŠA MEDICINSKA SESTRA/ MEDICINSKA SESTRA / TEHNIČAR m/ž – 3 izvršitelja na neodređeno vrijeme

Stručni uvjeti:

- VŠS/ SSS, stručni/a prvostupnik/ca sestrinstva/ srednješkolsko obrazovanje za medicinsku sestru/ tehničara, licencija

- Probni rad: 3/2 mjeseca

- 1 godina radnog iskustva

1. POMOĆNI RADNIK U KUHINJI m/ž – 4 izvršitelj na neodređeno vrijeme

 Stručni uvjeti :

* NSS , osnovna škola i tečaj za pomoćnog radnika u kuhinji.
* Probni rad: 1 mjesec
* 1 mjesec radnog iskustva

Pozivaju se osobe iz članka 102. stavak 1. – 3. Zakona o hrvatskim braniteljima iz domovinskog rata i članovima njihovih obitelji (NN 121/17). da uz prijavu na natječaj dostave dokaze iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji (NN 121/17). Poveznica na internetsku stranicu Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%PRI%20ZAPO%C5%A0LJAVANJU.pdf](https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%25PRI%20ZAPO%C5%A0LJAVANJU.pdf)

Na oglas se mogu javiti osobe oba spola.

Uz pisanu prijavu na natječaj kandidati su dužni priložiti dokaze o ispunjavanju uvjeta:

* životopis
* preslika domovnice
* dokaz o završenoj stručnoj spremi
* uvjerenje o nekažnjavanju,(ne starije od 6 mjeseci)
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne stariji od 6 mjeseci)

Kandidat koji se prijavljuje na natječaj za radno mjesto pod rednim brojem 2. obvezan je priložiti i licenciju za samostalan rad.

Kandidati koji podnesu pravovremenu i urednu prijavu i ispunjavaju formalne uvjete iz natječaja mogu biti pozvani na razgovor i/ili provjeru znanja, sposobnosti i vještina o čemu će kandidati biti obaviješteni elektroničkom poštom i/ili putem web stranice Doma za starije osobe Trnje (http://www.dzsino-trnje.hr).

Prijava s dokumentacijom o ispunjavanju uvjeta dostavlja se na adresu Dom za starije osobe Trnje, Poljička ulica 12, 10000 Zagreb sa naznakom **„Javni natječaj za zapošljavanje s navođenjem radnog mjesta za koje se kandidat prijavljuje – ne otvaraj“** u neovjerenoj preslici uz obvezu izabranog kandidata/kandidatkinje da nakon izbora dostavi izvornike.

Osobe koje podnesu nepotpune ili nepravodobne prijave na oglas ne smatraju se kandidatima prijavljenim na oglas i njihove prijave neće se razmatrati.

Rok za podnošenje prijava je 8 dana od dana objave u Narodnim novinama.

Nepravovremene i nepotpune prijave neće se razmatrati.

O rezultatima izbora kandidati će biti obaviješteni u zakonskom roku objavom Odluke o izboru kandidata na stranicama Doma za starije osobe Trnje (http://www.dzsino-trnje.hr).

 Dom za starije osobe Trnje, Zagreb